 1 Ndị Eze 3  Sọlọmọn wee ghọọ ọgọ Fero, bụ eze Ijipt, o wee lụrụ ada Fero ma kpọlata ya nObodo Devid, ruo mgbe o wusịrị ụlọ ya na ụlọ Jehova nakwa mgbidi gbara Jeruselem gburugburu.Ma ndị Izrel nọ na-achụ àjà nebe ndị dị elu, nihi na ọ dịbeghị ụlọ e wuuru aha Jehova ruo noge ahụ.Sọlọmọn wee hụ Jehova nanya site nije ije nụkpụrụ Devid bụ nna ya. Naanị na ọ bụ nebe ndị dị elu ka ọ na-achụ àjà mgbe niile, na-esurekwa àjà nọkụ.Ya mere, eze gara Gibiọn ịchụ àjà nebe ahụ, nihi na ebe ahụ bụ nnukwu ebe dị elu. Sọlọmọn wee jiri otu puku anụ chụọ àjà nsure ọkụ nelu ebe ịchụàjà ahụ.Na Gibiọn Jehova pụtara ìhè nihu Sọlọmọn ná nrọ nabalị; Chineke wee sị: Rịọ ihe m ga-enye gị.Sọlọmọn wee sị: Gị onwe gị egosiwo obiọma dị ukwuu nebe ohu gị Devid nna m nọ nihi na o jere ije nihu gị neziokwu nakwa nezi omume, jirikwa obi ziri ezi o nwere nebe ị nọ jee ije; i wee na-enwe obiọma a dị ukwuu nebe ọ nọ, nke mere na i nyere ya nwa nwoke ka ọ nọkwasị nocheeze ya dị ka ọ dị taa.Ma Jehova bụ Chineke m, gị onwe gị emewo ohu gị eze nọnọdụ Devid nna m, m ka bụkwa nwata. Amaghị m otú e si apụ apụ, amaghịkwa m otú e si abata abata.Ohu gị nọkwa netiti ndị gị ị họọrọ, bụ ìgwè mmadụ a na-apụghị ịgụ ọnụ ma ọ bụ ịgụta ọnụ nihi ịdị ọtụtụ.Nye ohu gị obi na-erube isi iji kpee ndị gị ikpe, iji mata ihe dị iche nihe ọma na ihe ọjọọ; nihi na ònye pụrụ ikpe ndị gị nke a na-enye nsogbu ikpe?Ihe a wee dị mma nanya Jehova, maka na Sọlọmọn rịọrọ ihe a.Chineke wee sị ya: Ebe ọ bụ na ị rịọrọ ihe a, ị rịọghịkwara onwe gị ọtụtụ ụbọchị ma ọ bụ rịọrọ onwe gị akụnụba ma ọ bụ rịọ mkpụrụ obi ndị iro gị, ị rịọkwara ka e nye gị nghọta ị ga-eji na-anụ okwu ikpe dị iche iche,lee! m ga-eme ihe i kwuru. Lee! M ga-enye gị obi nwere amamihe na nke na-aghọta ihe, nke mere na ọ dịtụbeghị onye dị ka gị dịworo ndụ tupu gị onwe gị, ọ dịghịkwa onye ga-ebili mgbe ị nwụsịrị nke ga-adị ka gị.M ga-enyekwa gị ihe ndị ị na-arịọghị, ma akụnụba ma ebube, nke mere na a gaghị enwe eze ọ bụla nke ga-adị ka gị, nụbọchị gị niile.Ọ bụrụkwa na i jee ije nụzọ m site nidebe ụkpụrụ m na ihe m nyere niwu, dị nnọọ ka Devid bụ nna gị jere, m ga-emekwa ka ụbọchị ndụ gị dị ogologo.Mgbe Sọlọmọn tetara, lee, ọ bụ nrọ. O wee bịa na Jeruselem ma guzoro nihu igbe ọgbụgba ndụ Jehova wee chụọ àjà nsure ọkụ na àjà udo, meekwara ndị niile na-ejere ya ozi oriri.Noge ahụ, ndị inyom abụọ, bụ ndị akwụna, bịakwutere eze wee guzoro nihu ya.Otu nime ụmụ nwaanyị ahụ wee sị: Biko, onyenwe m, mụ na nwaanyị a bi notu ụlọ, nke mere na mụ na ya nọ mgbe m mụrụ nwa nụlọ.O wee ruo nụbọchị nke atọ mgbe m mụsịrị nwa, nwaanyị a mụrụ nwa. Anyị bi notu ebe. Ọ dịghị onye bịara abịa anyị na ya nọ nụlọ, ọ dịghị onye ọ bụla ọzọ nọ nụlọ ma e wezụga anyị abụọ.E mesịa, nwa nwaanyị a nwụrụ nabalị, nihi na o dinagidere ya.Ya mere, o biliri netiti abalị wee kuru nwa m nakụkụ m mgbe ohu gị nwaanyị na-arahụ ụra ma nyiwe ya nobi ya, ma nyiwe nwa ya nwụrụ anwụ nobi m.Mgbe m biliri nụtụtụ inye nwa m ara, lee, ọ nwụrụ anwụ. Ya mere, m leruru ya anya nke ọma nụtụtụ, ma, lee! ọ bụghị nwa m nke m mụrụ.Ma nwaanyị nke ọzọ ahụ sịrị: Ee e, nke dị ndụ bụ nwa m, nke nwụrụ anwụ bụ nwa gị! Ma nwaanyị a nọ na-asị: Ee e, nke dị ndụ bụ nwa m, nke nwụrụ anwụ bụ nwa gị. Ha wee na-ekwu okwu nihu eze.Nikpeazụ, eze sịrị: Onye nke a na-asị, Nke a dị ndụ bụ nwa m, nke nwụrụ anwụ bụ nwa gị! onye nke ọzọ na-asịkwa, Ee e, nke nwụrụ anwụ bụ nwa gị, nke dị ndụ bụ nwa m!Eze wee gaa nihu ịsị: Wetaranụ m mma agha. Ha wee weta mma agha nihu eze.Eze wee sị: Kpọwaanụ nwa ahụ dị ndụ abụọ, werenụ otu akụkụ nye otu nwaanyị, werekwanụ akụkụ nke ọzọ nye nwaanyị nke ọzọ.Ozugbo ahụ, nwaanyị nke nwa ya bụ nke dị ndụ sịrị eze nihi na obi nwa mewere ya, nke mere na ọ sịrị: Biko, onyenwe m! Nyenụ ya nwa ahụ dị ndụ. Unu egbula ya ma ọlị. Ma nwaanyị nke ọzọ ahụ nọ na-asị: Ọ gaghị abụ nke gị, ọ gaghịkwa abụ nke m. Kpọwaanụ ya!Eze wee zaa, sị: Nyenụ ya nwa ahụ dị ndụ, unu egbula ya ma ọlị. Ọ bụ ya bụ nne ya.Izrel dum wee nụ ikpe ahụ eze kpere; ha wee tụọ egwu nihi eze, nihi na ha hụrụ na amamihe Chineke dị nime ya iji na-ekpe ikpe ziri ezi. 